Diari Oficial de la Generalitat Valenciana


Sumari del DOGV 5605, del 24-09-2007 (2007/11954)

DECRET 153/2007, de 21 de setembre, del Consell, pel qual es modifica la composició de la Comissió Interdepartamental de Relacions Externes.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/09/21/153/dof/vci/html**

### Dades del document

Número de DOGV
:   5605

Data del DOGV
:   24-09-2007

Secció del DOGV
:   I. DISPOSICIONS GENERALS

Número del document
:   2007/11618


Data del document
:   21-09-2007

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Comissió Interdepartamental de Relacions Externes
    * reglament intern
    * política exterior
    * legislació

DECRET 153/2007, de 21 de setembre, del Consell, pel qual es modifica la composició de la Comissió Interdepartamental de Relacions Externes. [2007/11747]  
La Comissió Interdepartamental de Relacions Externes va ser creada pel Decret 3/2000, d'11 de gener, del Consell, a fi de coordinar i programar les diferents accions institucionals i activitats de la Generalitat en l'exterior.  
A fi d'adequar la composició de la dita comissió interdepartamental a la nova organització de l'administració de la Generalitat, incloent en esta els titulars dels òrgans superiors i directius que, de conformitat amb les seues atribucions, duguen a terme actuacions de caràcter europeu o internacional, resulta convenient modificar el mencionat decret pel que fa a la composició d'esta comissió.  
Per tot això, a proposta del conseller de Presidència i amb la deliberació prèvia del Consell, en la reunió del dia 21 de setembre de 2007,  
DECRETE  
Article únic  
Es modifica l'article 3 del Decret 3/2000, d'11 de gener, del Consell, pel qual es va crear la Comissió Interdepartamental de Relacions Externes, que queda redactat en els termes següents:  
«1. La comissió estarà integrada pels membres següents:  
a) President: el conseller de Presidència i vicepresident primer del Consell.   
b) Vicepresident: el titular de la Secretaria Autonòmica de Relacions amb l'Estat i amb la Unió Europea.   
c) Vocals:   
- La directora del Gabinet del President de la Generalitat.  
- El titular de la Secretaria Autonòmica de Cultura.  
- El titular de la Secretaria Autonòmica d'Indústria, Comerç i Innovació.  
- El titular de la Secretaria Autonòmica d'Agricultura, Pesca i Alimentació.  
- El titular de la Secretaria Autonòmica de Medi Ambient, Aigua, Urbanisme i Habitatge.  
- El titular de la Secretaria Autonòmica de Turisme.  
- El titular de la Secretaria Autonòmica d'Immigració i Ciutadania.  
- El titular de la Direcció General de Relacions Externes.  
- El titular de la Direcció General d'Economia.  
- El titular de la Direcció General d'Internacionalització.  
2. Podrà convocar-se a les reunions de la comissió qualsevol alt càrrec o personal especialitzat de l'administració de la Generalitat o dels seus organismes, entitats o empreses dependents, els quals actuaran amb veu però sense vot.   
3. El titular de la Direcció General de Relacions Externes actuarà com a secretari de la comissió.»  
DISPOSICIÓ FINAL  
Única  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
València, 21 de setembre de 2007  
El president de la Generalitat,  
FRANCISCO CAMPS ORTIZ  
El conseller de Presidència,  
VICENTE RAMBLA MOMPLET


Còpia Permalink ELI